cyanic-selkie/wikianc huggingface dataset:
Riu Hordan
Aktualmente 70 pa 90% di e awa ta wordu utilisa pa uzonan humano. E fuerte redukshon di e fluho di e riu a aselerá e sekamentu di e Lama Morto, un proseso ku ta andando pa 10 mil aña kaba.
E nomber Hordan tin dos posibel origen etimológiko. E por ta deriva di e verbo hebreo yarad, loke ta nifica baha. E riu ta baha di e seru di Hermon, for di e fuentenan di e pueblo Dan i Caesarea Philippi (Banias). Pues Hordan por nifika Yored mei-ha-Dan, loke nifika ta baha di Dan. Di otro banda e por ta deriva di e palabra arameño yardeen, loke ta nifika awa koriendo rapido.
Beibel
Den beibel ta hasi menshon di Hordan ku frekuensia. Den buki Josue e Israelitonan ta krusa Hordan despues di un biahe dor di desierto pa drenta e tera priminti. Den evangelionan ta deskribi ku Hesukristu a ser batisá den Hordan pa Juan Bautista. Esei lo a susede serka di Betania. Hopi hende sa laga nan mes wordu batisá den e riu aki.
Dia di Betico
Dia di Betico ta un dia nashonal na Aruba, selebrá anualmente riba dia 25 di yanüari.
5 di mart
5 di mart ta e di 64 dia di aña (65 den un schrikkeljaar) riba e kalènder gregoriano. Ta resta 301 dia pa sera e aña.
Dia di Betico
Desde su fayesimento na 1986 ta konmemorá Gilberto Francois (Betico) Croes riba su fecha natal, esta dia 25 di yanüari. Betico Croes tabata e lider i gran luchador pa e status aparte di Aruba den Reino Hulandes, sakando Aruba for di e konstelashon antiano na 1986.
Na aña 1992 gobièrnu arubano bao Gabinete Oduber II ta dekretá e fecha di 25 di yanüari como un dia nashonal i un dia liber. E dia mester sirbi como reflekshon pa keda rekorda Betico Croes. Selebrashonnan riba Plaza Betico Croes na Oranjestad ta konsisti di un seremonia protokolario parti mainta y un manifestashon kultural anochi. Ademas ta organisa varios actividat deportivo y rekreativo den tur distrito.
18 di desèmber
18 di desèmber ta e di 352 dia di aña (353 den un schrikkeljaar) riba e kalènder gregoriano. Ta resta 13 dia pa e aña terminá.
Abdul Nasser El Hakim
Abdul Nasser El Hakim (árabe: عبد الناصر الحكيم) (☆ 1 di novèmber 1960 na Beirut) ta un komersiante i eks-polítiko di Kòrsou. Despues di e disolushon di Antias Hulandes na 2010 e tabata e promé minister di Asuntunan Ekonómiko i Desaroyo di Kòrsou. El a okupá e funshon aki pa Movementu Futuro Kòrsou te e disolushon di gabinete Schotte na 2012.
Trompgate
Na 2011 presidente-direktor di banko sentral, Emsley Tromp, a expresa den media akusashonnan tokante posibel korupshon di diferente miembro di gobièrnu, en partikular premier Gerrit Schotte, El Hakim i George Jamaloodin, minister di Finansa. Tromp a akusa El Hakim di demanda un empresa kontra-prestashon pa sierto fasilidatnan fiskal. En kambio pa otorgamentu di fasilidatnan fiskal na Blue Bay Resort e lo a eksigi un pida tereno serka di i pertenesiendo na "Blue Bay Resort". Finalmente Ministerio Públiko a investiga tur akusashon i a konkluí ku esakinan tabata polítikamente motivá i infundá.
Rita Maasdamme
Rita Yvonne Maasdamme (☆ 13 di juli 1944 na San Nicolas – † 23 di juli 2016 na Tampa, Florida) tabata un artista visual hulandes, trahador di popchi y folklorista di origen Arubano-Surnameño. Su obra, conoci como e Coleccion Maasdamme, ta consisti di mas cu 250 popchi di paña traha na man y un cantidad di scenarionan, cu ta visualisa e historia colonial y e bida diario na Surnam, Corsou y Aruba.
Biografia
Rita Maasdamme a nace na Aruba como yiu mayor di William Maasdamme y Leonie de Vries, ambos procedente di Surnam. Su tata tabata traha na refineria Lago na San Nicolas. Desde edad di nuebe aña e ta cuminsa, bou guia di su mama, pa traha popchi cu nan bisti. Despues e ta pasa pa siña vlecht sombre y macuto y ta tuma un curso den maramento di paña pa tapa cabes. For di masha hoben e tabata interesa den musica clasico y folklorico y den e paña cu ta pertenece na esakinan, hasta te den e detaye mas minimo.
Exposicion
E obranan di Maasdamme ta wordo exhibi desde aña 1991 na Hulanda y Aruba. Na 2008 tabatin den Museo Historico di Den Haag e exposicion "Ondrofeni Tori / Poppenverhalen uit het Slavernijverleden", cu den diesun scenario ta un potret di e momentonan clave di historia di sclavitud na Surnam y ex-Antias Hulandes. Na 2012 tabatin e exposicion “Un mirada riba ayera y un bista pa mañan / Een kijk op gisteren en een visie voor morgen” na Museo Historico den Fort Zoutman na Aruba. Rond di temanan manera folklore, vivienda, cosecha di aloe y bida religioso e tabata trece figuranan historico y sucesonan di pasado y presente na Aruba na bida cu popchi y scenarionan. Den Amsterdam Museo a habri e exhibicion "Coleccion Maasdamme: Scenarionan di e pasado colonial" unda a presenta mas di 120 popchi den 17 scenario historico.
Bessude
Bessude ta un munisipio (comune) na provinsia di Sassari, region di Sardegna, Italia. E ta situá masomenos 150 kilometer nort di Cagliari i 25 kilometer sùitost di Sassari. Desde 31 di desèmber 2004 e tin un poblashon di 474 habitante. E superfisie ta 26,8 km², e densidat di poblashon ta 18 habitante pa km².
Bessude ta rondoná pa na e siguiente munisipio: Banari, Bonnanaro, Borutta, Ittiri, Siligo i Thiesi.
Bonnanaro
Bonnanaro (Bunnànnaru na idioma sardegno) ta un munisipio (comune) na provinsia di Sassari, region di Sardegna, Italia. E ta situá masomenos 150 kilometer nort di Cagliari i 30 kilometer sùitost di Sassari. Desde 31 di desèmber 2004 e tin un poblashon di 1.099 habitante. E superfisie ta 21,8 km², e densidat di poblashon ta 50 habitante pa km².
Bonnanaro tin frontera ku e siguiente munisipio: Bessude, Borutta, Mores, Siligo i Torralba.
Guadeloupe
Guadeloupe ta un teritorio ultramar di Fransia i un region ultraperifériko di Union Oropeo den Laman Karibe. E ta konstituí pa un archipielago di isla, situá panort di Dominica i sùitost di Montserrat i ku ta konsiderá di kai bou di Antia Chikí. Usualmente ta referi na Guadeloupe komo e isla prinsipal, ku en realidat ta konsisti di dos isla dividí pa e estrecho "Rivière Salée" den Basse-Terre i Grande-Terre. Un kuarto parti di Guadeloupe ta reserva natural protehí, yamá "Parke Nashonal Guadeloupe".
Gilmar Pisas
Gilmar Simon ("Pik") Pisas (☆ 28 di òktober 1971 na Kòrsou) ta un polítiko kurasoleño i promé minister di pais Kòrsou desde 14 di yüni 2021. Entre 2017 i 2021 e tabata miembro di parlamento di Kòrsou i a fungi komo promé minister di 24 di mart 2017 pa 29 di mei 2017. E ta lider di partido Movementu Futuro Kòrsou (MFK) i susesor di Gerrit Schotte desde 2020.
4 di mart
4 di mart ta e di 63 dia di aña (64 den un schrikkeljaar) riba e kalènder gregoriano. Ta resta 302 dia pa sera e aña.
19 di desèmber
19 di desèmber ta e di 353 dia di aña (354 den un schrikkeljaar) riba e kalènder gregoriano. Ta resta 12 dia pa e aña terminá.
18 di yanüari
18 di yanüari ta e di 18 dia di aña riba e kalènder gregoriano. Ta resta 347 dia (348 den un schrikkeljaar) pa e aña terminá.
6 di yüli
6 di yüli ta e di 187 dia di aña (188 den un schrikkeljaar) riba e kalènder gregoriano. Ta resta 178 dia pa e aña terminá.
Bonorva
Bonorva ta un munisipio (comune) den provinsia di Sassari, region di Sardegna, Italia. E ta situá 140 kilometer panort di Cagliari i masomenos 40 kilometer suit-ost di Sassari.
Fonétika
Fonétika (na griego antiguo: φωνητικά) ta e estudio di zonidonan físiko den e lenguahe humano. E ta un ramo di lingwístika ku ta studia produkshon y persepshon di zonido di un lenga relashoná na su manifestashon físiko, i den e caso di idioma di seña e manifestashon físiko ekivalente. Fonétika ta un disiplina ligá na fonologia ku ta dirigí primariamente riba e formashon i funshon di e zonido lingwístico den un sistema di idioma.
Dentro di fonétika ta distinguí tres supdisiplina:
7 di yüli
7 di yüli ta e di 188 dia di aña (189 den un schrikkeljaar) riba e kalènder gregoriano. Ta resta 177 dia pa e aña terminá.
11 di òktober
11 di òktober ta e di 284 dia di aña (285 den un schrikkeljaar) riba e kalènder gregoriano. Ta resta 81 dia pa e aña terminá.
Plataforma Sklabitut i Herensia di Sklabitut
Plataforma Sklabitut i Herensia di Sklabitut (PSHS) ta un grupo di organisashon ku lasonan ku e pasado di sklabitut na Kòrsou, ku ta kordiná i ta enbolbi ku aktividatnan den kuadro di konmemorashon di abolishon di sklabitut na Korsou. Ademas e ta activo riba tereno di konsientisashon di pueblo tokante e proseso di emansipashon i pa duna pueblo mas tantu informashon i enbolbimentu den esaki. E plataforma ta boga tambe pa Hulanda rehabilita Tula, lider di e Rebelion Grandi na 1795.
Lista di munisipio di Sassari
Esaki ta un lista di munisipio den provinsia di Sassari, isla di Sardegna, Italia.
Borutta
Borutta ta un munisipio (comune) den provinsia di Sassari, region di Sardegna, Italia.
Matemátika
Matemátika (latin:mathematĭca, griego: μαθηματικά, transliterá komo mathēmatiká, derivá di μάθημα, tr. mathema 'konosementu') ta un siensia formal ku a surgi for di estudio di figuranan geométriko i aritmétika numerá. No tin un definishon generalmente aseptá di matemátika; awendia e ta ser deskribí komo un siensia ku ta usa lógica pa eksamíná e propiedat i patrononan di e struktura abstrakto kreá pa e definishonnan lógiko.
8 di yüli
8 di yüli ta e di 189 dia di aña (190 den un schrikkeljaar) riba e kalènder gregoriano. Ta resta 176 dia pa e aña terminá.
Bill Clinton
William Jefferson Clinton (n. 19 di ougùstùs 1946 na Hope (Arkansas)) ta un politiko merikano di Partido Demokratiko. E tabata e di 42 presidente di Estadonan Uni di Merka di 1993 te 2001. Anteriormente e tabata gobernador di Arkansas di 1979 te 1981 i un biaha mas di 1983 te 1992. E tabata fiskal mayó di Arkansas di 1977 te 1979. Clinton a bira konosí komo un "Demokrat Nobo", debi na e filosofia polítiko sentrista den su maneho.
E ta kasá ku Hillary Clinton, kende tabata senador di New York di 2001 te 2009, sekretario di estado di 2009 te 2013 i kandidato di Partido Demokratiko pa presidente den e elekshon presidensial di 2016.
Dengue
Dengue ta un enfermedat infeksioso ku ta kousá pa e virus dengue. Síntomanan ta ensera keintura, doló di kabes, doló di múskulo i di wesu, doló di wowo, biramentu di stoma i sakamentu i un rèsh tipiko ku ta parse sarampi.
E virus ta presente den regionnan (sup)tropikal i ta keda pasá pa hende pa medio di diferente espesie di sangura di e género Aedes, en partikular A. aegypti, mihor konosí komo sangura di dengue. Na momento ku e sangura aki pika un persona ku tin e.o dengue e sangura ta keda infekta ku e virus i di e forma aki e sangura ta sigui pasa e virus di un hende pa otro kada bes ku e pika. For di momento k bo wòrdu pika pa un sangura ku tin e virus te na momento ku e promé sintomanan kuminsa presenta por dura entre 4-10 dia.
Tin sinku tipo di dengue; pa regla infekshon di un tipo ta ofrese inmunidat pa bida largo pa e tipo ei, pero pa e otro tiponan e inmunidat ta pa korto plaso.
Den un kandidat di kaso limitá e malesa ta desaroyá den un keintura di dengue-hemorágiko sumamente peligroso ku por inklui sangramentu, un kandidat abou di plachinan di sanger i likmentu di plasma di sanger o un síndroma di shock, unda presion di sanger ta baha te un nivel peligroso.
Campeonato Arubano di futbol femenino
Campeonato Arubano di futbol femenino ta e campeonato nacional di futbol Division Dama di Aruba.
E torneo
E torneo ta organisa pa Arubaanse Voetbalbond (AVB) y ta tuma lugar na Guillermo P. Trinidad stadion na Oranjestad. Na e torneo ta participá e ekiponan representando clubnan di Division Dama. Desde 2015 SV Britannia Dama ta titulá campeon den playoff final seis aña consecutivo, excluyendo aña 2020 ora e torneo a keda cancela pa motivo di e crisis di corona. Den final di temporada 2020/2021 SV RCA y SV Britannia ta enfrenta otro. E golnan ganado di Britannia (3-0) a ser nota pa Bindiya Wadhwani (7', 79') y Tarianna Doornkamp (55').
Baruch Spinoza
Baruch Spinoza (☆ 24 di novèmber 1632 na Amsterdam - † 21 di febrüari 1677 na Den Haag) tabata un filósofo hulandes di origen sefardí hispano-portugués. E heredero kritiko di cartesianismo, ta konsiderá komo un di e tres gran racionalistanan di filosofia di siglo 17, huntu ku e fransés René Descartes i e aleman Gottfried Leibniz, ku ken tambe el a tin un korespondensia chikitu.
Spinoza a krese den e komunidat hudiu-portugués di Amsterdam. E a desaroyá ideanan hopi kontroversiabel tokante e autentisidat di e Beibel hebreo i e naturalesa di e úniko divinidat. E outoridatnan religioso hudiu a emiti un cherem kontra dje, loke a kondusí na su expulshon i rechasá pa e sosiedat hudiu na edat di binti kuater aña (1656). Despues el a biba na Hague, unda el a traha komo pulidor di lente.
Den filosofia, e ta un di e representantenan prinsipal di racionalismo. Su magnum opus, Etika, a wòrdu publiká póstumamente e mesun aña ku el a muri (1677). E obra ta karakterisá pa un racionalismo ku ta oponé e dualismo di mente i kurpa kartesano.
Algun komentario a sugerí un interpretashon panteista di e filosofia Di Spinoza, dor di sostené ku tin un identifikashon entre e úniko realidat (sustansia) i "Dios" òf "Naturalesa" (panteísmo). Den e interpretashon aki e realidat ta eterno, infinito i perfekto, pero hopi diferente for di e dios personal di teísmo klasiko, i tur kos den universo ta simpel "modo" di Dios, p'esei, tur loke ta eksistí ta tendé pa perseverá den su ser (conato), den kaso di ser humano e ta manifestá komo e deseo di biba segun e opinion di su rason.
Den su Tratado teologico-politico (1670) el a analisa criticamente e religion judeocristiano, y a defende e "libertad di filosofa" y democracia. Su teoria polítiko tabata unifiká e meta di e Estado i e metanan di e individuo (preservá su ser rasional) dor di e orden sosial, outoridat polítiko i leinan.
Spinoza a ser ataká hopi bia pa su opinionnan polítiko i religioso. Su contemporáneo a yam'é "ateo" hopi bia, aunke e no a nenga Den niun di su obranan E eksistensia di Dios. Hostiga pa su critica di ortodosia religioso, su buki a ser inclui den Index librorum prohibitorum di Iglesia Catolico (1679). Su obra a circula clandestinamente te ora cu e tabata wordo reclama pa gran filosofonan aleman di comienso di siglo 19: "Schleiermacher […] Hegel, Schelling tur ta proclama na un voz cu Spinoza ta e tata di pensamento moderno". Su logronan filosofico y moral a hiba Gilles Deleuze pa nombra "e prins di e filosofonan".
Bortigiadas
Bortigiadas ta un munisipio situá den provinsia di Olbia-Tempio, den region di Sardegna, Italia. E tin un poblashon di 856 habitante (31-12-2004) i un superfisie di 76,6 km². Su densidat di poblashon ta di 11 habitante pa km².
Dia di Saba
Dia di Saba òf Dia di Bandera (ingles: Saba Day) ta un dia di fiesta rekonosí na Saba ku ta wordu selebra riba e promé djabierne di desèmber. Ta konmemorá riba Dia di Saba e lansamentu ofisial dia 6 di desèmber 1985 di e bandera, eskudo i himno nashonal di Saba.
Angel Botta
Angel Bartholome Botta (☆ 12 di december 1925 na Buenos Aires - † 15 di augustus 2011 na Aruba) tabata un futbolista profesional internacionalista, entrenador y empresario Argentino-Arubano. Botta a hunga un papel importante den historia di futbol di Aruba, unda e centro tecnico di futbol di AVB ta carga su nomber.
Biografia
Angel Botta a cuminsa su carera profesional como futbolista na 1946 cu Club Atletico Chacarita Juniors di Buenos Aires. Despues di a cosecha bastante exito den ekiponan na diferente pais Suramericano, esta Bolivia, Colombia y Venezuela, Botta a yega Aruba na 1952, contrata pa Aruba Juniors como entrenador.
Carera na Aruba
Durante e campeonato di 1953 el a participa tambe como hungador den e ekipo di Aruba Juniors, destacando como un di e mihor anotadornan di gol. Cune e ekipo a titula campeon di Aruba na 1953 (torneo unda el a anota no menos cu 23 gol) y na 1956. Dia 26 di juni 1954 el a debuta den seleccion Arubano hungando contra e ekipo Millonarios di Bogota, Colombia. Na 1958 el a pasa pa hunga pa La Fama, pero dos aña despues a bolbe na Aruba Juniors. Na 1964, despues di tabata inactivo un par di aña, el a hunga pa Tropical di Tanki Leendert y a yuda e ekipo titula subkampeon.
Botta tabata entrenador di varios ekipo di futbol Arubano; entre nan Aruba Juniors (1952-1957), La Fama, Dakota, Estrella (1970), Tropical (1964-1965), Racing Club Aruba (1965), Brasil Juniors, Caiquetio LIFIDA, Juventud Tanki Leendert LIFIDA. Den Copa Antiyano Botta a yuda RCA titula campeon na 1965, sigui pa Estrella na 1970, siendo e unico dos clubnan di Aruba pa logra esaki.
Na 1952 Botta a fungi tambe como director tecnico di e seleccion di Aruba y den decada sesenta di e seleccion Antiano, cu e tempo ey tabata forma den mayoria pa hungadornan Arubano. Na 1965 a keda apunta entrenador oficial di AVB. Den e Weganan Centroamericano y di Caribe e seleccion Antiano a titula subcampeon na Cuba (1960); na di tres luga na e campeonato na Costa Rica (1961) y a obtene e medaya di plata na Puerto Rico (1966). Na 1974 Botta tabata coach di Republica Dominicano durante e Weganan Centroamericano y di Caribe. Na 1996 el a bolbe un biaha mas como coach di e prome seleccion Arubano durante e weganan clasificatorio pa Copa Mundial di 1998, sinembargo e seleccion a keda elimina despues di a sufri dos derota contra Republika Dominikano (2-3 y 1-3).
El a funda na 1977 "El Gaucho", un restaurant tipico Argentino, di cual e tabata propietario y kokki. Su tata tambe tabatin un restaurant na Argentina. E restaurant ta estableci te awendia den un casita di mas o menos un 100 aña bieu na Oranjestad.
Botta tabata casa cu Alicia Cotarelo-Ydigoras, di cua el a divorcia y tabata tata di tres yiu muhe. Durante su ultimo añanan e tabata sufri di e malesa di Alzheimer. El a fayece dia 15 di augustus 2011 den Horacio Oduber Hospital na e edad di 85 aña.
Buddusò
Buddusò ta un siudad na Sardegna, Italia.
Plataforma Sklabitut i Herensia di Sklabitut
150 aña di abolishon di sklabitut
E plataforma tabata inisialmente lanta pa kordiná e diferente aktividatnan den kurso di 2013, e aña konmemorando 150 aña di abolishon di sklabitut na Kòrsou. Den kuadro di esaki huntu ku gobièrnu di Kòrsou el a bai di akuerdo pa mara e fechanan di 1 di yüli, Dia di Emansipashon i 2 di yüli, Dia di Bandera, na otro. Anualmente e plataforma ta enbolbi ku e aktividatnan di selebrashon ront e dos dia festivo aki.
Izzy Gerstenbluth
Isaac (Izzy) Gerstenbluth ta epidemiólogo i dòkter di kas di Kòrsou. E ta hefe di sekshon "epidemiologia i investigashon" di departamento di Geneeskunde & Gezondheidszaken (G&GZ) i desde 2010 asigná komo epidemiólogo nashonal di pais Kòrsou. Na mes momento e ta konsehero regional pa Rijksinstituut voor Volksgezondheid en Milieu (RIVM) na Hulanda pa loke ta toka e Islanan BES (Boneiru, Sint Eustatius i Saba), i hefe di "epidemiologia i siensia sosial" di e instituto di investigashon, Curaçao Biomedical & Health Research Institute (CBHRI) na Willemstad.
Karera
Gerstenbluth a studia medisina na Universidat di Groningen. Despues el a kontinuá su estudio spesialisando den "medisina pa salubridat públiko" na London School of Hygiene & Tropical Medicine. E ta start su karera den servisio di Gobièrnu di Kòrsou, trahando parsialmente komo dòkter di kas i parsialmente na G&GZ, unda a dun'é e enkargo pa lanta un sekshon di epidemiologia i investigashon. Mas despues komo hefe di e sekshon akí e tabata na kabes di e lucha kontra malesanan transmisibel; entre otro malesanan transmití pa sangura manera zika, dengue i chikungunya.
Na inisio di añanan 90 di siglo 20 Gerstenbluth a guia e promé investigashon grandi bou di poblashon di Kòrsou, konosí bou di e nòmber:"Kon salú Kòrsou ta? Meta di e investigashon nashonal tabata pa kolektá echonan i sifranan pa usa komo base pa fiha maneho pa salubridat públiko.
Durante e brote na Kòrsou di chikunguña na 2014 i di zika na 2016, Gerstenbluth a sirbi komo konsehero i bosero pa mitigá su efektonan negativo riba e fluho turístiko pa e isla.
Na 2020 durante e krisis di coronavirus e tabatin un papel importante komo e konsehero di Gabinete-Rhuggenaath pa loke ta trata e paso i medidanan pa prevení i/o frena plamamentu di COVID-19, un virus deskonosí i sin bakuna te na e momento ei. Komo rekonosementu Gerstenbluth i su tim di Departamento di Epidemiologia ta risibí na 2020 e Premio MCB i na 2022 Gerstenbluth ta risibí e Premio Cola Debrot.
U.S. Virgin Islands
U.S. Virgin Islands ta un grupo di isla ku ta forma parti di e Islanan Bírgen den Laman Karibe. Nan ta situá entre Puerto Rico i e islanan Saba, Sint Eustatius i Sint Maarten. Te aña 1917 e islanan tabata danes, promé ku Dinamarka a bende nan ku Merka.
Geografia
E grupo di islanan ta konsisti di e siguiente islanan mayo:
Saint Lucia
Saint Lucia ta un isla independiente den Karibe. E kapital ta Castries.
Leo Chance
Leo Alphons Ignatius Chance (☆ 8 di november 1932 na Saba) ta un ex-politico Antiano, cu tabata politicamente activo tanto na Aruba como na Sint Maarten. Entre 1969 y 1994 el a fungi como minister di Trafico y Comunicacion, Husticia, Cooperacion di Desaroyo, Labor y Asuntonan Social den varios gabinete di Antias Hulandes. Ela ocupa tambe e funcion di vicepremier den gabinete Evertsz, Rozendal, Martina IV y Paula.
Bida
Na un edad hoben Chance ta establece na Aruba unda e ta haci carera como capitan di boto na Lago Oil & Transport Company. Na 1950 e ta uni na e partido PPA. El a keda elegi como miembro di Conseho Insular y tabata diputado di Aruba di 1959 te 1967. Den decada sesenta y setenta di siglo 20 e tabata un di e exponentenan maximo di e partido y votegetter den districto di San Nicolas. Na 1966 e ta huramenta como miembro di Parlamento di Antias Hulandes. Entre 1969 y 1988 ta sirbi como minister den consecutivo gabinete Antiano. E tabata vicepremier den cuater gabinete.
Na 1983 Chance ta muda pa Sint Maarten. Comienso di 1990 e ta co-fundado di Sint Maarten Patriotic Alliance (SPA). Na 1991 e ta wordo elegi miembro di Parlamento di Antias Hulandes y di 1993 pa 1994 e ta bolbe fungi como minister di Trafico y Comunicacion..
Chance ta viudo di Eulalie Mingo, cu kende e tin cuater yiu. Na 1994 el a casa di nobo cu Sybil Vicario.
Honor
Na 1988 Chance ta wordo decora como "commandeur" den Orden di Oranje-Nassau. Na Saba e pier construi na 1973 ta carga su nomber, esta Chance-pier.
Sero Colorado
Sero Colorado of Ceru Colorado ta un luga y zona na Aruba, situa na punto mas oost di e isla den region di San Nicolas. Su nomber ta data for di tempo cu Aruba tabata den man Spaño. Na 2010 e luga ta conta cu 203 habitante.
Historia
Sero Colorado ta historicamente conoci pa su actividadnan industrial; e minanan di guano cu a opera desde siglo 19 te cu inicio di siglo 20 y cu despues a wordo remplasa pa e refineria di petrolio Lago Oil & Transport Company. Na costa di Sero Colorado Lago a construi un comunidad, unda un gran cantidad di su trahado stranhero a establece. E comunidad tabata conoci den boca di pueblo como "Lago Colony" y tabata consisti di 377 cas, un scol, misa, cinema, club recreativo, complehonan deportivo y un hospital.
Clannad
Clannad ta un banda di musika folkloriko irlandes, formá na Gweedore na aña 1970.
Ajamu Baly
Ajamu G. Baly (☆ 15 di augustus 1977 na Sint Maarten) ta un politico di Sint Maarten cu desde 10 di oktober 2022 ta sirbi komo e di dos Gobernador di Sint Maarten.
Bida
Ajamu Baly a nace y a lanta na Sint Maarten. E tabata alumno di Sister Borgia Elementary School na Philipsburg i di Milton Peters College. Despues e ta muda pa Hulanda, unda ta studia ley na  Universidat di Amsterdam.
Despues di gradua como hurista Baly ta regresa Sint Maarten i ta kuminsa su karera na Ministerio di Hustisia i Seguridat den sekshon di asuntunan hudisial. Na 2014 e ta switch pa Raad van Advies di Maarten como secretario-director. Banda di e puesto aki e tabata fungi desde februari 2022 como hues di instruccion (rechter-commissaris) interino den casonan penal na Corte Comun di Husticia di Aruba, Corsou y Sint Maarten y di Boneiro, Sint Eustatius y Saba. Baly tabata activo den diferente directiva i comision incluso desde 2017 den e Hunta di Supervision di Banko Sentral di Kòrsou i Sint Maarten.
Na òktober 2022 Baly ta asumi e cargo di gobernador di Sint Maarten como sucesor di Eugene Holiday despues di a wordo nombra dor di Conseho di Minister di Reino.
Baly ta casa cu Janique Baly y ta tata di un yiu homber y un yiu muhe.
Stadion Rignaal (Jean) Francisca
Stadion Rignaal (Jean) Francisca ta un stadion di futbòl na Willemstad, Kòrsou, situá den bario di Brievengat.
Historia
E kompleho a wòrdu inougurá dia 24 di yanüari 2003 bou nòmber di "Mordy M. Maduro Centre" i tabata konosí despues komo FFK stadion. El a keda batisá komo ”Stadion Rignaal (Jean) Francisca” dia 19 di desèmber 2021 na honor di Rignaal (Jean) Francisca, kende tabata presidente di Federashon Futbòl Kòrsou di 2000 pa 2019.
E fasilidat tin kapasidat pa 3.000 bishitante i ta ekipá ku yerba artifisial i lus. E ta fungi komo stadion anfitrion pa weganan selekto di e ekipo nashonal di futbòl di Kòrsou komo pa weganan di otro selekshonnan for di region.
Ayman al-Zawahiri
Ayman Mohammed Rabie al-Zawahiri (árabe: أيمن محمد ربيع الظواهري‎  ʾAyman Muḥammad Rabīʿ aẓ-Ẓawāhirī, nasé dia 19 di yüni 1951 na Kairo) ta e fundadó i alabes tambe aktual kabesante di al-Qaeda. Tambe e ta òf no ta un miembro ofisial di organisashonnan islamítiko ku a orkestrá i kousa atakenan terorista na Nort Amérika, Asia, Afrika, i Medio Oriente. Na 2012 el a hasi un yamada públiko na tur mòslem pa sekuestrá tur turista desendiente di hemisfero west ku ta hospedá den paísnan mòslem.
Desde di e atakenan di 11 di sèptèmber, Departamentu di Estado merikano a ofrese un rekompensa di US$25 mion pa informashon ku por asisti den e kaptura di al-Zawahiri. E ta bou di sanshonnan mundialmente di Nashonnan Uni komo miembro of un persona ku ta afiliá ku al-Qaeda.
Kizzy
Kizzy Yuanda Constance Getrouw (n. 14 di mart 1979 na Hulanda) ta un aktris, kantante, kompositor di kantika i host di televishon hulandes. E ta presenta bou di su promé nòmber i alabes nòmber artistiko Kizzy. El a establese su mes den Antias Hulandes ku su kantikanan kual a bira hit i su programanan di televishon. Na Merka e ta konosí pa host shownan na e kanalnan merikano XY TV and CN8.
Karera
Kizzy su karera ofisial a kuminsa na 1997 ku e eksito di su album eksitoso Lamu-Lamu, kual a bira e number un album bendé na Antias Hulandes. Tambe el a bira e host di Wie is er Nieuwsgierig?, un show di mucha eksitoso.
Na 1998, Kizzy a keda firmá pa e kompanía diskero aleman TMP. Durante di e seshonnan di grabashon na Majorca, el a keda aseptá pa e skol Berklee College of Music ku un full scholarship. Kizzy a muda pa Boston, Massachusetts. Su disko aleman no a keda. Durante di su estudio na Berklee, el a studia balèt i teatro musikal na e Boston Conservatory i aktuashon na Emerson College.
Den verano di 1999, Kizzy a bishita Amsterdam pa por host i duna un presentashon na e Kwakoe Festival, e festival multikultural hulandes di mas grandi. El a graba e propaganda ofisial ku a keda usá pa promove e evento i produktornan di Radio Wereld Omroep na Hilversum a graba un dokumentario di su karera, kual a keda pasá na televishon.
Festival di Tumba di Kòrsou
Festival di Tumba di Kòrsou ta un kompetensia musikal di komposishonnan di tumba, ku ta wòrdu organisá anualmente na Kòrsou. Ta usa e komposishon ganadó komo roadmarch pa Karnaval i su kantante ta wòrdu proklamá "Rei(na) di Tumba".
Kizzy
Karera
Promé ku el a gradua for di Berklee College of Music na 2003 ku un diploma den presentashon, el a destaka den algun di e konsiertonan mas prestigioso di e kolegio, manera e Tribute to David Bowie Commencement Concert, Singer's Showcase i The Berklee Gospel Choir. El a presenta komo korista pa artistanan manera Steven Tyler (Aerosmith), Al Kooper, nominadó di Grammy Susan Tedeschi i ganadó di Grammy Kim Burrell.
Festival di Tumba di Kòrsou
Historia
Na 1970 e komishon organisadó di Karnaval ta akordá ku e "Asosiashon di Músika" ku e roadmarch di Karnaval lo mester ta músika tipiko di Kòrsou. Ta skohe pa introdusí e ritmo di tumba ku letra na Papiamentu pa remplasá kalipso, un ritmo popular karibense usando letra na ingles. Promotornan tras di tumba komo músika karnavalesko tabata entre otro Boy Dap i Juan Camelia. Foi djaki ta nase e festival di tumba, unda un hurado ta saka e hit musikal bailabel ku lo wordu toka kontinuo durante fiesta i paradanan di Karnaval. Pa e kompetensia a fiha algun regla, entre otro pa ku e ritmo i e letra di e komposishon. Den kurso di tempo a amplia e reglanan, eliminando hasta komentario politiko foi e letra.
Dia promé di febrüari 1971 e promé festival ta tuma lugá den Teatro Roxy na Willemstad. E kantante Boy Dap ta sali Rei di Tumba entre e 16 komposishon presentá dilanti un públiko di 384 persona. Despues di su inisio e festival a krese rápidamente. Na 1981 20 komposishon a wòrdu presentá pa un públiko di 5000 hende. Pa motibu di e krisis di corona no a tene e festival na 2021 i 2022. Na su lugá a organisá e Tumba Revival Festival, un festival sin kompetensia i sin públiko unda a presenta e 50 kansion ganadó den e historia di e festival di Kòrsou. Esaki a wòrdu transmití na Aruba, Boneiru i Kòrsou via kanalnan di televishon. E di 51 edishon di e festival a sigui na 2023, kontando ku un partisipashon di 48 komposishon nobo.
Islanan ABC
Desde 1971 tambe tin festival di tumba na Aruba i Boneiru den kuadro di e temporada di Karnaval. Kantantenan di Aruba i Boneiru tambe por partisipa na e festival di Kòrsou. Den e promé festival di tumba di Islanan ABC, ku a tuma lugá na Aruba na 1989, Boy Dap ta keda elegi e promé "Rei di Tumba di Antias i Aruba" ku su tumba Waya pasa bai.
Kizzy
Karera
Na 2006 el a bira reportero pa "The VIP" i host di "Gossip Swap" na kanal XYTV i na 2007 a bira reportero di entretenimiento na e kanal Dirty Water TV. El a aparese den varios propoganda televisá i tabata i host i miembro di hurado na e kompetensia di Miss Boston 2008.
Kizzy a muda bek pa Hulanda na 2009.
Na 2011 el a presenta su poema publiká ku yama "Nederland schreeuwt om Kunst en Cultuur" na e evento ofisial - ku a keda televisá - Nederland Schreeuwt om Cultuur. E primer kantika di su solo album tabata yamá This Bed Ain't Big Enough i a keda publiká den òktober 2012. Riba 5 di novèmber 2012, Kizzy su solo album a keda lansá. E album Unspoken Rhyme a keda produsí pa Robert Jansen i e produktor famá Piet Souer.
Na 2013 Kizzy a presenta na e Delft Jazz Festival i huntu ku su banda a bula bin Kòrsou pa presenta na e Curaçao North Sea Jazz Festival, huntu ku e artistanan Prince i Luis Minguel.
Na 2014 Kizzy tabata host di e kompetensia anual Miss Valentine, Goois Jazzfestival i e evento "International Women's Day", unda el a presenta su poema "Vrouwen" (Muhé).
9 di yüli
9 di yüli ta e di 190 dia di aña (191 den un schrikkeljaar) riba e kalènder gregoriano. Ta resta 175 dia pa e aña terminá.
SV Estrella
SV Estrella (oficialmente Sport Vereniging Estrella) ta un club di futbol di e bario di Papilon den Santa Cruz, Aruba. E ta hunga den e Division di Honor y a titula 12 biaha campeon nacional. E ta e ekipo Arubano cu mihor prestacion riba nivel internacional y ta pertenece na e tres grandinan den futbol na Aruba, hunto cu RCA y Dakota.
Historia
SV Estrella a ser funda dia 1 di september 1948 na Santa Cruz, inicialmente bou di e nomber Sint Jozefbond "Estrella". Fundadonan tabata Laudoro Wester, frère Fredericus y algun otro frères. Frère Fredericus tabata e prome presidente. E club ta inaugura su propio veld di bala na 1949 y su propio edificio na 1955. Tanto pafor como paden e tabata organisa actividadnan deportivo, entre nan biljart, pingpong, ahedrez, domino, futbol, softbol, basketbol i volleybol. Tambe tabatin comedia y celebracion di Carnaval. Bou presidencia di Eddy Werleman a lanta stichting Frère Fredericus na 1997 pa renoba e clubhuis y haci e club funciona atrobe.
Desde su inicio SV Estrella tabata activo cu un ekipo di futbol, division junioren y a cuminsa participa na e torneonan di AVB na 1949. Na aña 1952 e ekipo ta titula campeon na varios ocacion, promoviendo na aña 1957 pa e liga maximo, Division di Honor. A haci uso di entrenadornan manera Juan Briezen, Angel Botta, frère Paulus, Chinto Werleman, Fenchi Dubero y Dodo Franken. Estrella a corona campeon di Aruba na 12 ocacion, principalmente durante decada ochenta y nobenta di siglo 20. E ta un di e dos unico ekipo Arubano cu a bira campeon di Antias Hulandes ora Aruba tabata un parti constituyente di esaki. Danki na e titulo aki Estrella tabata e prome club Arubano pa participa na 1971 na CONCACAF Champions Cup, alcansando final di e torneo den su unico participacion. Durante e torneo el a provecha di e derota di su contrincante den e fase preliminario pasando pa e fase di grupo, unda el a termina den ultimo posicion sin anota punto. Den exterior e club ta bira tambe conoci dor di su bishita na paisnan manera Costa Rica, Venezuela, Colombia y Guatemala.
Desde 2019 Lorenzo (Denchi) Werleman ta presidente di e club.
Lista di Honor
Division di Honor: 12
Copa Betico Croes: 2
Copa Antiano: 1
Gobernador di Sint Maarten
Gobernador di Sint Maarten ta e representante di e hefe di estado di Reino na Sint Maarten; esaki ta conforme stipulacion den Constitucion di Sint Maarten (Staatsregeling van Sint Maarten). E posicion a keda institui desde 10 di oktober 2010 na momento cu Sint Maarten a adkiri e status di pais autonomo dentro di Reino Hulandes. E monarka hulandes ta nombra e gobernador pa un termino di seis aña; esaki por wordo prolonga te maximalmente 12 aña.
Facultadnan
E gobernador tin dos cargo: e ta representa y ta defende e interes general di Reino y ta encabesa e gobierno di Sint Maarten. E ta alabes representante di e hefe di estado di Reino Hulandes na Sint Maarten. Den funcion di hefe di estado e gobernador ta gosa di inmunidad. E gobernador ta eherce su poder ehecutivo bou responsabilidad di e ministernan, kendenan na nan turno mester duna cuenta na Parlamento di Sint Maarten.
Jacinta Constancia
Jacinta Venancia Adelaida Constancia (☆ 1 di aprel 1973) ta un eks-politiko kurasoleño. E tabata minister di Salú, Medio Ambiente i Naturalesa den e promé gabinete di pais Kòrsou, gabinete Schotte. Di 2 di novèmber 2012 te 11 di mei 2021 e tabata miembro di Parlamento di Kòrsou representando partido MFK. Previamente como miembro di partido FOL e tabata diputado di salú i desaroyo general di 2003 te 2006.
Gobernador di Sint Maarten
Facultadnan
E gobernador no ta carga responsabilidad politico y no ta forma parti di e gabinete di minister. Durante formacion di un gobierno e gobernador ta hunga un papel clave.
Jacinta Constancia
Bida
Antes di subi arena polítiko Constancia a traha entre otro na UTS, SVb i büró pa Asuntunan di Hende Muhé. E tabata trahadó sosial i a lanta ‘Fundashon Jacinta Constancia’ ku e meta pa preveni ‘drop-outs’ na scol. Na 2003 e ta uni su mes na e partido polítiko Frente Obrero i Liberashon (FOL). Entre 2003 i 2006 e tabata miembro di e Kolegio Ehekutivo di teritorio insular di Kòrsou den funshon di diputado di salú i desaroyo general.
Na elekshon di 2010 pa Konseho Insular di Kòrsou Constancia a aparesé komo kandidato number dos riba lista di Movementu Futuro Kòrsou. Entrante e status di pais outónomo di Kòrsou dia 10 di òktober 2010 el a bira minister di Salú, Medio Ambiente i Naturalesa i úniko hende muhé den gabinete Schotte.
Gobernador di Sint Maarten
Reglamento
E Reglamento pa gobernador di Sint Maarten a keda stipula mediante e Lei di Reino fecha 7 di yüli 2010 y ta basa riba articulo 2 di Statuut pa e Reino Hulandes. E reglamento ta contene reglanan pa nombracion i retiro di e gobernador y ta stipula su facultadnan como organo di Reino. E gobernador tin asistencia di un secretariado, conoci como e gabinete di gobernador, y ta wordo conseha pa Conseho Consultativo (Raad van Advies), consistiendo di por lo menos 5 miembro apunta pa gobernador.
Jacinta Constancia
Bida
Constancia tabata un di e ministernan di gabinete Schotte ku no a pasa e screening ministerial. Un memo ku a lèk ta indiká ku e tabata sentensiá na 2005 na un kastigo kondishonal pa falsifikashon, e tabatin problema pa responsabilisá e fondonan di supsidio di su fundashon, unda hopi miembro di famia tabata traha, i ku el a falsifiká un diploma pa por a sigui un estudio di 'Juridisch Assistent' na nivel HBO. E komishon di screening a konkluí ku e screening di Constancia tabata "no positivo" pa via di posibel riesgonan di siguridat.
E asuntu di screening ministerial di e miembronan di gabinete Schotte tabata un di e motibunan pa e kaida di e gabinete i elekshonnan nobo. Constancia ta wòrdu elegí miembro di Parlamento di Kòrsou den elekshon di 19 di òktober 2012. Na 2016 i 2017 el a partisipa tambe na elekshon pa MFK, manteniendo su asiento. Na 2014 den un intervista el a indiká di lo kier retirá foi polítika, pero tanten ta keda kaba su término den parlamento pa MFK. Dia 23 februari 2017 durante e reunion di parlamento e ta bòks Giselle Mc William, parlamentario di Partido MAN, den kara. Pa e kaso di maltrato aki hues a imponé 80 ora di kastigo di trabou. Igualmente parlamentario Elsa Rozendal a duna keho kontra di Constancia; el a wòrdu tambe menasá ku maltrato. Despues di e insidente e ta duna di konosé di lo retirá komo polítiko, pero ta neglishá di tuma e paso aki. Na elekshon di 28 di aprel 2017 e tabata kandidato number 4 riba lista di MFK i ku 692 voto personal a wòrdu re-eligí komo parlamentario. Despues di su sentensia den e kaso Dupnium, Constancia a anunsiá di no ta partisipá na elekshon di 2021 i a bandoná polítika despues di 18 aña.
Gobernador di Sint Maarten
Reglamento
Dia 10 oktober 2010 Sint Maarten a bira un pais dentro di Reino Hulandes. Prome cu e fecha ey e Sint Maarten tabata wordo representa pa e gobernador di Antias Hulandes.
Jacinta Constancia
Bida
Jacinta Constancia a kasa i divorsiá dos bes.
Kaso Dubnium
Durante su término komo minister Constancia ta keda enbolbi den e kaso di ladronisia, konosi bou nòmber di Dubnium. Den e kaso aki a paga 365.000 florin pa kompra di tapaboka dor di Bureau Ziektenkostenvoorzieningen (BZV). E merkansia aki no a wòrdu entrega nunka. Constancia ta wòrdu haya kulpabel di froude i a keda sentensiá na 2018 na un kastigo di 20 luna di prizòn i prohibishon pa ta minister durante sinku aña. Despues di apelashon i kasashon kontra e sentensia, esaki a keda definitivamente konfirmá na final di 2022. Dia 1 di ougùstùs 2023 el a drenta Sentro di Detenshon i Korekshon Kòrsou (SDKK) pa sinta su kastigo. Huntu ku Constancia a keda sentensiá Anbertus Scoop, su di dos eks-kasá, kende tambe tabatin enbolbimentu den e kaso.
René Descartes
René Descartes (pronunsiá na franses: /əəne deka /t /(escuchá); latinisashon: Renatus Cartesius; omástiko for di kua ta derivá e athetivo kartesiano; ☆ 31 di mart 1596 na La Haye en Touraine - † 11 di febrüari 1650 na Stockholm) tabata un filósofo, matemátiko i físiko franses konsiderá komo e tata di geometria analítiko i filosofia moderna, i tambe un di e protagonistanan ku su mes lus riba e entrada di e Revolushon Sientífiko.
Su método filosofiko i sientífiko, ku e ta expone Den Reglanan pa e direkshon di mente (1628) i mas eksplisitamente den su Diskurso di método (1637), ta establesé un ruptura kla ku e skolastika ku tabata wòrdu siñá na universidatnan. E ta karakterisá pa su simplisidat —den su Diskurso di método e ta proponé solamente kuater norma— i ta pretende di kibra ku e rasonamentu skolastiko interminabel. E ta tuma e método matemátiko komo modelo, den un intento pa kaba ku e silogismo aristotéliko empleá durante henter Edat Media. Hopi elemento di Descartes su filosofia tin presedente den aristotelismo tardío, neoestoicismo di siglo 16 òf den filósofonan medieval.
Su deklarashon filosofiko mas konosí ta "Mi Ta Pensa, pues mi ta eksistí", ku ta Den Diskurso di método (1637) i Den Prinsipionan di Filosofia (1644), tabata un elemento esensial di racionalismo okidental, kontrario na e skol empirista ingles, i a formulá e konosí komo método cartesiano, pero di cogito ya tabata eksistí formulashonnan anterior, algun asina eksakto na su mes manera Esun Di Gómez Pereira na 1554, e Método ta konsistí di e formulashon ku Francisco Sánchez a hasi di Dje na 1576.​ Tur esaki ku antecedentenan Den Agustín di Hipona i Avicena, pa loke ya den su siglo el a ser akusá di plagio, entre otro pa Pierre Daniel Huet.​
Su filosofia natural ta rechasá kualke apelashon na e metanan final, divino òf natural, dor di splika fenomeno natural den término mekaniko. Komo un katóliko dediká, su teologia ta insistí riba libertat kompleto for di e akto di kreashon di Dios. Negando di aseptá outoridat di filósofonan anterior, Descartes ta distinguí su punto di bista for di e filósofonan ku a antecede e. El a kibra ku e tradishon aristotéliko establesé un dualismo substansial entre alma —res cogitans, pensamentu— i kurpa —res extensa, ekstenshon—.​ El a radikalisa su posicion door di nenga di considera e animal, kende e ta concibi como un "machina", como un curpa sin alma. E teoria aki lo ser kritiká durante e Ilustracion, spesialmente pa Diderot, Rousseau i Voltaire.
Konsciente di e penasanan di Galileo pa su sosten na copernicanismo, el a purba di surpasa censura, disimulando parcialmente e novedad di e ideanan riba hende y mundo cu ta expresa su planteanan metafisico, ideanan cu lo suponi un revolucion pa filosofia y teologia. E influensia di cartesiano lo ta presente durante henter siglo 17: e pensadónan mas importante despues a desaroyá sistemanan filosofiko basá riba nan mes; sinembargo, mientras tabatin hende ku a asumi nan teorianan Malebranche òf Arnauld otronan a rechasá nan Hobbes, Locke, Spinoza, Leibniz, Pascal, Berkeley òf Hume.
E influensia di René Descartes riba siensia i matemátika ta igualmente evidente. E a hasi kontribushon den físika i optika. E sistema di koordinatanan kartesano a risibí su nòmber. E ta ser kredita komo e tata di geometria analitiko, e pontu entre algebra i geometria, usá den e deskubrimentu di kalkulashon infinitesimal.
Rooi Frances
Rooi Frances (hulandes: Franse Pas; ingles: Frenchman's Pass) ta un pasada estrecho na Aruba, cu ta core entre e baranca di coral den area di Spaans Lagoen, region di Santa Cruz.
12 di òktober
12 di òktober ta e di 285 dia di aña (286 den un schrikkeljaar) riba e kalènder gregoriano. Ta resta 80 dia pa e aña terminá.
Ruthmilda Larmonie-Cecilia
Ruthmilda Daniela (Mimi) Larmonie-Cecilia (n. 3 di yanüari 1960) ta un polítiko kurasoleño i desde 14 di yüni 2021 minister di Desaroyo Sosial, Labor i Bienestar di pais Kòrsou (SOAW) i visepremier di gabinete Pisas II. Komo susesor di Ben Whiteman el a okupá e mesun ministerio den gabinete Asjes, Whiteman I i Whiteman II. Promé ku esei e tabata minister di Maneho di Gobernashon, Planifikashon i Servisio Públiko den gabinete-Koeiman pa partido Pueblo Soberano i brevemente minister di Tráfiko, Transporte i Planifikashon Urbano den gabinete Pisas I. Larmonie-Cecilia ta lider di Partido Nashonal di Pueblo (PNP) desde 14 di yüni 2018.
Dia di Enfermeria
Dia di Enfermeria ta wordo celebra rond mundo riba dia 12 di mei pa duna reconocimento p’e contribucion di enfermeronan na sociedad. E dia ta marca e fecha natal di Florence Nightingale, kende tabata e precursor di enfermeria moderno.
Dia di enfermeria a keda lansa na aña 1965 pa e organisacion "International Council of Nurses", cual a haya participacion di e Organisacion Mundial di Salud. Cada aña e celebracion ta dedica na un tema. E tema di 2020 ta: Nurses: A voice to lead - Nursing the World to Health.
Ben Whiteman
Bernard Denzil (Ben) Whiteman (☆ 20 di ougùstùs 1954) ta un médiko i polítiko di Kòrsou. E tabata e di sinku promé minister di Kòrsou di 2015 pa 2016. El a okupá e puesto di minister di Salú, Medio Ambiente i Naturalesa den gabinetenan Hodge, Asjes i Whiteman I.
Bida
Drentando arena polítiko Whiteman a uni na partido Pueblo Soberano. Entre 31 di desèmber 2012 i 30 di novèmber 2015 e tabata minister di Salú, Medio Ambiente i Naturalesa di Kòrsou. Durante gabinete Asjes el a fungi tambe brevemente komo minister di Desaroyo Sosial, Labor i Bienestar. Na 2015 el a aksepta e puesto di promé minister ku intenshon di okupa esaki pa tres luna; tanten su partido ta buska un susesor. Dia 29 di òktober 2015 ta keda anunsiá ku Whiteman lo keda te elekshonnan parlamentario di 2016. Despues ku parlamentario Marilyn Moses a hala su sosten aden gabinete Whiteman ta entrega su retiro dia 9 di novèmber 2015. Un siman despues Whiteman ta anunsiá ku el a forma un koalishon nobo, ku e entrada den koalishon di PAR ku tabatin dos asiento den parlamento. A gabinete nobo, e di dos gabinete Whiteman, a huramentá dia 30 di novèmber 2015. Dia 23 di desember 2016 Whiteman a retira komo promé minister. Durante gabinete Whiteman I el a fungi simultaneamente komo minister di Salú, Medio Ambiente i Naturalesa. Na 2018 el a wòrdu nombrá lider di partido.
Naftali Bennett
Naftali Bennett (hebreo: נפתלי בנט) (n. 25 di mart 1972 na Haifa) ta un politiko israelí i un eks-empresario riba tereno di ICT. E tabata promé minister di Israel entre 13 di yüni 2021 i 30 di yüni 2022 komo susesor di Benjamin Netanyahu. Bennett tabata minister pa Asuntunan di Diaspora di 2013 pa 2019, minister di Enseñansa di 2015 pa 2019, i minister di Defensa di 2019 te 2020. Desde 2018 e ta liderá e partido Derechi Nobo, despues di a liderá e partido E Kas Hudiu (HaBajiet HaJehoedie) di 2012 pa 2018.
Hensley Koeiman
Hensley Felix Koeiman (☆ 21 di mei 1956 na Wacawa) ta un polítiko yu di Kòrsou di partido MAN. E tabata e di seis promé minister di Kòrsou di 23 di desèmber 2016 te 24 di mart 2017. Na dos okashon el a okupá e puesto di minister di Desaroyo Sosial, Labor i Bienestar di Kòrsou. Desde 2022 e ta miembro di Parlamento di Kòrsou.
Bida
Koeiman a nase dia 21 di mei 1956 na Wacawa, Bandabou. El a studia na HTS na Tilburg i a traha algun aña komo mènèger di fasilidat na Universidat di Antias Hulandes antes di drenta polítika.
Desde 2007 te e disolushon di Antias Hulandes dia 10 di òktober 2010, Koeiman tabata miembro di Konseho Insular di Kòrsou. E tabata number sinku riba e lista di MAN pa elekshonnan di 2010. Den gabinete Schotte, e promé gabinete di Kòrsou despues di su outonomia, e tabata minister di Desaroyo Sosial, Labor i Bienestar di Kòrsou. Despues di e kaida di gabinete Schotte i elekshonnan parlamentario di dia 19 di òktober 2012 el a bira miembro di Parlamento di Kòrsou. Siguiendo Charles Cooper e tabata lider di partido MAN entre yüni 2013 i aprel 2019. Dia 1 di desèmber 2013 el a bira lider di frakshon den parlamento di Kòrsou.
Despues di e elekshonnan parlamentario di dia 5 di òktober 2016 Koeiman a wòrdu nombrá promé minister di Kòrsou i a huramentá dia 23 di desèmber 2016 komo susesor di Ben Whiteman. Su gabinete ta kai dia 12 di febrüari 2017, apenas shete siman den funshon. Seguidamente parlamento a keda disolbi i elekshonnan nobo konboká pa 28 di aprel 2017. Dia 24 di mart 2017 Gilmar Pisas ta tuma over di Koeiman komo promé minister di un gabinete interino. Despues di elekshon Koeiman a fungi di 2017 te 2021 komo minister di Desaroyo Sosial, Labor i Bienestar di Kòrsou den gabinete Rhuggenaath.
Koeiman ta aktualmente miembro di Parlamento di Kòrsou desde fin di 2022, remplasando Steven Martina despues di su retiro foi polítika.
Universidat di Versailles
Universidat di Versailles ta un universidat publiko situa na Versailles, Paris, Fransia.
3 di mart
3 di mart ta e di 62 dia di aña (63 den un schrikkeljaar) riba e kalènder gregoriano. Ta resta 303 dia pa sera e aña.